На основу члана 55. став 1. тачка 2), 57. и 60. Закона о јавним набавкама (“Сл. гласник РС”, бр. 124/2012, 14/2015, 68/2015)

**Природно-математички факултет**

**Ниш, Вишеградска 33**

[**www.pmf.ni.ac.rs/javnenabavke**](http://www.pmf.ni.ac.rs/javnenabavke)

објављује

**ПОЗИВ**

**за подношење понуде**

Предмет јавне набавке је набавка услуга уплата добровољног пензијског доприноса у добровољни пензијски фонд за запослене за потребе Природно-математичког факултета у Нишу, број МУ-01/020, која се спроводи у поступку јавне набавке мале вредности.

Право учешћа у поступку имају сви понуђачи који испуњавају услове предвиђене чл. 75. и 76.) Закона о јавним набавкама и конкурсном документацијом наручиоца, уколико доставе доказе о испуњености услова, и то:

1. Попуњен, потписан и оверен образац понуде (прилог наведен у конкурсној документацији);
2. Доказе о испуњености услова из чл. 75. Закона о јавним набавкама наведених у Одељку
3. Доказе о испуњености услова из чл. 75. Закона о јавним набавкама наведених у Одељку 4. табела 4.1 конкурсне документације.
4. Додатни услови (члан 76. Став 2. Закона) доставити на начин дефинисан конкурсном документацијом.
5. Изјаве за доказивање услова за оцену економски најповољније понуде на начин дефинисан Упутством за израду понуде, тачка 17.
6. Потписан и оверен модел уговора чиме потврђује слагање с истим (прилог наведен у конкурсној документацији).Понуђач је у обавези да потпише модел уговора и овери печатом чиме потврђује да је сагласан са садржином модела уговора. Понуђач није у обавези да попуњава остале елементе уговора, већ је само у обавези да потпише модел уговора и овери печатом. Модел уговора представља садржину уговора који ће Наручилац закључити са понуђачем коме буде додељен уговор. Садржина потписаног уговора неће се разликовати од садржине модела уговора. Уколико најповољнији понуђач одбије да потпише уговор, наручилац ће уговор доделити следећем најповољнијем понуђачу;
7. Образац структуре понуђене цене, попунити на начин дефинисан конкурсном документацијом;
8. Образац 4. Изјава понуђача – попунити на начин дефинисан конкурсном документацијом;
9. Образац трошкова припреме понуде који понуђач попуњава уколико постоје стварни трошкови припремања понуде, **у супротном није потребно доставити наведени образац;**

1. Попуњену, потписану и оверену Изјаву о независној понуди;

**Конкурсном документацијом ближе су одређени услови за учешће у поступку, као и начин доказивања испуњености услова.**

**На основу критеријума ЕКОНОМСКИ НАЈПОВОЉНИЈЕ ПОНУДЕ рангираће се понуде понуђача.**

Сви заинтересовани понуђачи могу преузети конкурсну документацију на интернет страници наручиоца [**www.pmf.ni.ac.rs/javnenabavke**](http://www.pmf.ni.ac.rs/javnenabavke).

Увид у конкурсну документацију, као и бесплатно преузимање конкурсне документације може се извршити и у просторијама наручиоца - Природно-математички факултет – Ниш, Вишеградска 33 (канцеларија 105), сваког радног дана од **900** до **1400** сати, у року од **10 (десет)** дана од дана објављивања јавног позива. Особа за контакт: Душан Крагић, тел. **018/514-882,** **javnenabavke@pmf.ni.ac.rs****).** Уколико je понуђач заинтересован за конкретну јавну набавку, конкурсну документацију наручилац може послати и препорученом пошиљком или електронском поштом у року од два дана од дана пријема захтева.

Рок за подношење понуда је **10 (десет)** дана од дана објављивања позив за подношење понуда на порталу Управе за јавне набавке и интернет страници Природно-математичког факултета **[www.pmf.ni.ac.rs/javnenabavke](http://www.pmf.ni.ac.rs/javnenabavke),** односно у време и на начин предвиђен конкурсном документацијом.

Комисија за јавну набавку узеће у разматрање само благовремене понуде. Понуда ће се сматрати благовременом ако је наручиоцу достављена најкасније до **16.03.2020.** године до **1100** часова, лично или препорученом поштом. Понудe којe нису достављене наручиоцу до наведеног крајњег рока достављања сматраће се **неблаговременим** и Комисија ће их по окончању поступка јавног отварања понуда неотворене вратити понуђачима са назнаком да су поднете неблаговремено.

 Један понуђач може да учествује само у једној понуди, и то као понуђач који наступа самостално, подизвођач или члан групе понуђача. Уколико понуђач учествује у више понуда, наручилац ће такве понуде одбити као неприхватљиве.

Понуде ће се отварати јавно, одмах по истеку рока за подношење понуда у **1130** часова последњег дана горе наведеног рока.

Отварање понуда ће се обавити у просторијама Природно-математичког факултета у Нишу, Вишеградска 33.

Сва заинтересована лица могу присуствовати отварању понуда.

Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, издато на меморандуму понуђача, оверено печатом и потписом овлашћеног лица и личну карту на увид.

Наручилац ће Oдлуку о додели уговора донети у року од 15 (петнаест) дана од дана јавног отварања понуда.

Наручилац може да обустави поступак јавне набавке из објективних и доказивих разлога који се нису могли предвидети у време покретања поступка и који онемогућавају да се започети поступак оконча, односно услед којих је престала потреба наручиоца за предметном набавком због чега се неће понављати у току исте буџетске године.

 Понуђач може да измени или повуче своју понуду писменим обавештењем пре рока за подношење понуда. Свако обавештење о изменама или повлачењу мора бити запечаћено, а на коверти назначена ознака „НЕ ОТВАРАТИ“ **– „Измена понуде за јавну набавку број МУ-01/020”**, **„Допуна понуде за јавну набавку број МУ-01/020”, „Измена и допуна понуде за јавну набавку број МУ-01/020”** или **„Повлачење понуде за јавну набавку број МУ-01/020”**. По истеку рока за подношење понуде понуда не може да се мења.